**Обява за конкурс**

Министерството на транспорта, информационните технологии и съобщенията организира анонимен конкурс за изработване на художествени проекти на

пощенско-филателно издание през 2020 г.

**Цел:** Целта на конкурса е изработването на художествени проекти на пощенско-филателно издание на тема:

**„Коледа“**, състоящо се от една пощенска марка и специален пощенски печат.

**Право на участие:** Право на участие в конкурса имат всички физически лица, граждани на Република България. Всеки кандидат може да участва с повече от един проект по темата.

**Изисквания:** Проектите трябва да са изготвени единствено за целите на този конкурс. Проектите трябва да са авторски, оригинални, новаторски, да не копират или напомнят съществуващи издания на темата. Всеки участник в конкурса носи отговорност за авторството и оригиналността на проекта. Проектите трябва да се представят на хартиен носител във формат А4 и да са съобразени както с темата на изданиеto, така и със следните изисквания:

**1**. За пощенската марка:

* 1. Размер: 32,5/43 мм или 29/39 мм или 29/44 мм или 29/54 мм;
	2. Задължителни текстове: „България“ и „Bulgaria“, „Поща“; номиналната стойност на пощенската марка – 1,70 лв.; тема на изданието – „Коледа“;
	3. Проектът на пощенската марка да бъде представен в мащаб 2:1 и 1:1.

**Пример 1**

**Пример 2**

**2.** За специалния пощенски печат:

**2.1.** Проектът за специален пощенски печат да има свободен силует, като по отношение на формата няма ограничения;

**2.2.** Размер – 30-36 мм;

**2.3.** Задължителни текстове: Темата на изданието „Коледа 2020“; и „1000 София 00.00.2020“;

**2.4.** Проектът на специалния пощенски печат да бъде представен в мащаб 2:1 и 1:1.

**Срок и начин за подаване на проектите:** Ще бъдат приемани проекти, предадени до 17:30 часа на 30.09.2020г. в деловодството на Министерството на транспорта, информационните технологии и съобщенията, ул. „Дякон Игнатий“ № 9 или изпратени по пощата на същия адрес с пощенско клеймо с дата на подаване не по-късно от 30.09.2020 г. Проектите, заедно с кратко описание на идеите на авторите, следва да бъдат представени в запечатан плик със задължителен надпис - „За конкурса на тема „Коледа“. В него трябва да бъде вложен и друг малък плик с надпис „Документи на кандидата“, който да съдържа подписана декларация, съгласно приложението към настоящата обява.

Извън малкия плик никъде другаде не трябва да има данни, които да идентифицират автора на проекта.

**Оценяване:** Проектите ще бъдат оценявани от членовете на Специализирания експертен съвет по маркоиздаване към министъра на транспорта, информационните технологии и съобщенията. Всички членове на Съвета имат по един глас, с изключение на представителите от сферата на изобразителното изкуство, които имат право на два гласа. Журито няма да оценява проекти, които не отговарят на посочените по-горе условия и изисквания. Малките пликове на непремираните проекти няма да бъдат отваряни. Ще бъде излъчен само един победител. Работата на журито е поверителна, а решенията му са окончателни.

**Критерии за оценка:**

▪ Оригиналност на художествената идея или концепция с изразителен творчески подход при интерпретирането на темата;

▪ Високи художествено-естетически достойнства, съобразени със съвременните визуални стандарти и тенденции за пощенско-филателни издания;

▪ Комуникативност на визията – да бъде възприемана в национален и международен контекст;

▪ Спазване на визуалната йерархия на информационните компоненти в текстовата част;

▪ Синхронизиране на типографията и изображението в стилово единство;

▪ Балансирано взаимодействие между пощенската марка и специалния пощенски печат;

**Награда:** На победителя в конкурса ще бъде предложено да сключи договор с организатора.

**Допълнителна информация:**

● Министерството на транспорта, информационните технологии и съобщенията ще сключи договор с автора на премирания проект, с който възлага изработване срещу възнаграждение на проекти и оригинали за пощенско-филателно издание на тема „Коледа“;

● За подписване на договор за изработване срещу възнаграждение на проекти и оригинали за пощенско-филателно издание на тема „Коледа“ - една пощенска марка и специален пощенски печати, победителят в конкурса трябва да се яви лично на заседание на Специализирания експертен съвет по маркоиздаване, за което ще бъде уведомен допълнително. Авторът на проекта следва да се съобрази със забележките и препоръките на членовете на съвета и да представи коригиран проект в определения му срок;

● Цялата лична информация, предоставена от участниците, ще се съхранява от Министерството на транспорта, информационните технологии и съобщенията и ще се използва единствено за целите на конкурса при спазване на изискванията на Закона за защита на личните данни;

● Победителят в конкурса ще бъде обявен на интернет страницата на Министерството на

транспорта, информационните технологии и съобщенията до 15.10.2020 г.;

● Авторите на неспечелилите проекти ще могат да ги получат обратно от посочените лица за контакти, в срок до един месец след обявяването на резултатите. След този срок организаторът не носи отговорност за непотърсените проекти.

**Лица за контакти:**

**Пламен Стоянов** – главен експерт в дирекция „Съобщения“, тел. 02/9409 275, e-mail pstoyanov@mtic.governmеnt.bg.

**Ваня Митова –** главен експерт в дирекция „Съобщения“, тел. 02/9409 265, e-mail vmitova@mtic.governmеnt.bg;

 **Приложение**

**Д Е К Л А Р А Ц И Я**

Долуподписаният/ната ……..……………………………..……………………………………….., л. к. № ………………………, издадена на …………………... от …………….……………..…, ЕГН ……..……………...…, адрес ……………………………………………………………………

……………………………………………………………………………………………………….….

Телефон: ………………………, Е- mail: ………………………………………………………….…

в качеството ми на участник в Конкурса на тема ………………………………………….………..

**Д Е К Л А Р И Р А М, Ч Е:**

1. Представеният за участие в Конкурса проекте създаден от мен, специално за използването му за пощенско-филателно издание на тема „……………………………………………………..“ и е следствие на моя оригинален творчески замисъл. Не съм използвал(а) чужди произведения по начин, който би могъл да превърне произведението ми в плагиатска творба или копие на чужд труд.

2. Не са ми известни никакви претенции на трети лица за права върху проекта ми и във връзка с него не съм извършвал(а) и няма да извършвам никакви нарушения на авторски права.

3. В случай, че проектът ми бъде премиран и ми бъде възложено изработване на оригинали за пощенско-филателно издание на тема „………………………………………………………….“, съм съгласен(на) да отстъпя притежаваните от мен авторски права върху него срещу възмезден договор с Възложителя.

4. В случай, че проектът ми бъде премиран, съм съгласен(на) същият да бъде публично представян и ползван от организатора на Конкурса.

………………………. Декларатор: ­…………………….

*(дата на подписване) (подпис)*